 Meesha waxaa isugu yimid Soomaali keli ah iyo dhawr sargaal oo Itoobiyaan ah, badi dhinaca saadka iyo xidhiidhinta shirka dawladda Ethiopia ayaa naga taakulaynaysay, dooddii ka socotay siyaasiyiinta shirka ka soo qayb gashay hadba heer bay maraysay, waxaana loo wada hadlay si saraaxad leh, waxaa la isu dhaliilay si aanay naxariisi ku jirin, wax la isula hadhayna ma ay jirin, Cali Mahdi baa loo doortay guddoomiyaha shirka, gabagabadii shirka waxaa lagu heshiiyay in aan dawlad la dhisin, balse la sameeyo gole qaran oo qaban-qaabiya shirweyne loo dhan yahay, markii taladii la isla qaatay baa waxaa laga hadlay meeshii shirka lagu qaban lahaa. 